สวัสดีค่ะ ขอสอบถามค่ะ เนื่องจากใช้ที่กดสิวตามร้านขายทั่วไป กดสิวบนจมูก จากนั้นได้เกิดแผลตามรอยของที่กดสิว เหมือนเนื้อตรงจมูกเป็นหลุมฉีกขาด ผ่านไปหลายสัปดาห์ แผลตกสะเก็ดและหลุดไป แต่ดูแล้ว เนื้อตรงจมูกยังคงเป็นรอยของที่กดสิวที่ฉีกขาด และไม่หายสักที จึงอยากจะขอคำแนะนำ ว่าควรทำอย่างไรดีคะ หรือใช้อะไรรักษาแผลตรงนี้ให้หาย ขอบค่ะ
สวัสดีค่ะการวินิจฉัยที่เป็นไปได้1.หลุมสิวที่เกิดจากการแกะ2.การติดเชื้อแบคทีเรีย3หลุมจากโรคผิวหนังอื่นๆเช่นโรคอีสุกอีใสจากประวัติก็ชัดเจนว่าน่าจะเป็นหลุมสิวค่ะการดูแลตัวเองเบื้องต้น ไม่ไปแกะสิวที่ขึ้นมาใหม่ให้เป็นรอยเพิ่ม รักษาความสะอาดของใบหน้าโดยทั่วไป ไม่ใช้สบู่ล้างหน้าแบบที่เป็นสครับเพราะจะยิ่งถูให้หน้าเป็นรอยเพิ่มขึ้น ควรใช้สบู่ล้างหน้าอ่อนๆ ใช้ยาทาสิวเฉพาะที่ในกลุ่ม benzyl benzoate หรือ clindamycin แต้มสิวที่ขึ้นมาใหม่ได้การรักษาหลุมสิวมีหลายวิธีเช่นการใช้กรดวิตามินเอการใช้เข็มสะกิดหลุมสิวที่ลึกให้ตื้นขึ้นมาที่เรียกว่า ซับซีชั่น (subcision)การใช้เลเซอร์กรอใบหน้าให้หลุมสิวตื้นขึ้นการใช้เครื่องกรอหน้า dermarollerควรไปพบแพทย์ผิวหนังเพื่อประเมินลักษณะของหลุมสิวว่าเป็นแบบใด ควรใช้วิธีรักษาแบบไหนจึงจะเหมาะสม อีกทั้งแพทย์ต้องดูก่อนว่าสิวไม่ได้อยู่ในระยะที่รุนแรงและกำลังมีการติดเชื้อ ถ้าเป็นกรณีนั้นอาจจะยังทำหัตถการดังที่กล่าวไปข้างต้นไม่ได้ เพราะต้องรักษาเรื่องการติดเชื้อให้ได้ก่อน โดยรับประทานยาฆ่าเชื้อร่วมกับการใช้กรดวิตามินเอค่ะ